Otsuse eelnõu

NARVA LINNAVOLIKOGU

OTSUS

Kinnistule aadressil Päevalille tn 2, Narva, hoonestusõiguse seadmise lepingu
sõlmimise otsustamine

1.
ASJAOLUD JA SENINE MENETLUSKÄIK

Vastavalt Narva Linnavolikogu 15.12.2016. a määruse nr 31 „Narva linna 2017. aasta eelarve kinnitamine“ Lisa 3 punktis 3.23. sätestatule eraldati Narva linna 2017. aasta eelarvest Narva Kudruküla linnaosas joogivee tarbimiseks kolme puurkaevu projekteerimiseks ja rajamiseks 100 000 eurot. 

Eelnevalt läbiviidud uuringu (Töö nr: 16041 Narva linna Kudruküla piirkonna põhjaveevaru uuring. AS Maves, 2016) põhjal on valitud ja aiandusühistute esindajatega kooskõlastatud järgmised kohad, kuhu planeeritakse projekteerida ja rajada kolm puurkaevu:

1) Puurkaev I (Põhja tn 2, pindala 1 847 m2, AÜ Oktoober,  kinnistu katastritunnusega 51107:001:0063);
2) Puurkaev II (Päevalille tn 2, pindala 1 081 m2; AÜ Gvozdika, kinnistu katastritunnusega 51107:006:0173);
3) Puurkaev III (AÜ Vesna juures Narva linnamaa, kinnistu katastritunnusega 51101:001:0516).
Puurkaev II planeeritakse rajada kinnistule, mille omanikuks on aiandusühistu GVOZDIKA (rg-kood 80015659). Asjaõigusseaduse § 5 lõike 1 kohaselt on hoonestusõigus piiratud asjaõigus. AÕS § 241 lõike 1 kohaselt võib kinnisasja koormata selliselt, et isikul, kelle kasuks hoonestusõigus on seatud, on võõrandatav ja pärandatav tähtajaline õigus omada kinnisasjal sellega püsivalt ühendatud ehitist. Ühele kinnisasjale võib seada ainult ühe hoonestusõiguse. AÕS § 241 lõike 5 järgi ehitis, mis on hoonestusõiguse alusel ehitatud või oli selle seadmisel olemas ja millele hoonestusõigus laieneb, on hoonestusõiguse oluline osa. TsÜS § 54 lg 2 esimese lause kohaselt kinnisasja osa ei ole võõrale maale asjaõiguse alusel püstitatud ja maaga püsivalt ühendatud ehitis, samuti maaga mööduvaks otstarbeks ühendatud asi. 

Narva linn kavandab puurkaevu ehitamist hoonestusõiguse alusel. Puurkaevu ehitamiseks on vaja sõlmida hoonestusõiguse seadmise leping. Vastavalt asjaõigusseaduse (AÕS) § 5 lg-le 1 on hoonestusõigus piiratud asjaõigus. Narva Linnavolikogu 21.06.2005.a määruse nr 20 ”Linnavara eeskiri” § 8 kohaselt linna omandis oleva hoonestusõiguse ning linna kasuks seatud teise isiku kinnisasja koormamisel piiratud asjaõigusega kohaldatakse kehtiva seadusandluse ja kohaliku omavalitsuse õigusaktide sätteid. Juhul, kui teisele isikule kuuluva kinnistu hoonestajaks on Narva linn, otsustab hoonestusõiguse seadmise lepingu sõlmimise linnavolikogu. Hoonestusõiguse seadmise lepingu allkirjastab linna nimel linnapea. 

Aiandusühistu GVOZDIKA 18.02.2017. aasta üldkoosolekul kiideti hoonestusõiguse seadmise lepingu tingimused heaks. 

2.
ÕIGUSLIKUD ALUSED

Narva Linnavolikogu 21.06.2005.a määruse nr 20 ”Linnavara eeskiri” § 8 kohaselt Linna omandis oleva hoonestusõiguse ning linna kasuks seatud teise isiku kinnisasja koormamisel piiratud asjaõigusega kohaldatakse kehtiva seadusandluse ja kohaliku omavalitsuse õigusaktide sätteid. Juhul kui teisele isikule kuuluva kinnistu hoonestajaks on Narva linn, otsustab hoonestusõiguse seadmise lepingu sõlmimise linnavolikogu. Hoonestusõiguse seadmise lepingu allkirjastab linna nimel linnapea. 

3.
OTSUS

3.1. Nõustuda hoonestusõiguse seadmise lepingu sõlmimisega Narva linna (edaspidi ka hoonestaja) kasuks aiandusühistu GVOZDIKA (rg-kood 80015659)  omandis olevale kinnistule aadressil Päevalille tn 2, Narva (katastritunnus 51107:006:0173, maa sihtotstarve – ärimaa 100%, pindala 1081 m2, registriosa nr 3959209), puurkaevu ja seda teenindavate rajatiste ehitamiseks ja selle edasiseks teenindamiseks (sh käesolevas otsuses loetletud aiandusühistute veega varustamise tagamise eesmärgil) alljärgnevatel tingimustel: 

- Hoonestusõigus seatakse 50 aastaks. Hoonestajal on õigus pikendada hoonestusõiguse lepingut 50 aastaks. Pikendamisest tuleb kirjalikult teavitada teist lepingupoolt hiljemalt kolm kuud enne hoonestusõiguse seadmise lepingu kehtivusaja lõppu.

- Hoonestusõigus on tasuta.

- Kõik hoonestusõiguse alusel ehitatavad rajatised/ehitised saavad hoonestusõiguse lahutamatuks osaks ning kuuluvad hoonestajale. 

-Maamaksu ja teiste avalik-õiguslike maksude, koormiste ja muude tasude maksmise kohustus jääb kinnistu omaniku kanda. 

-Hoonestusõiguse seadmise eesmärgiks on puurkaevu rajamine ning edasine kasutamine veega varustamiseks Kambriumi-Vendi Voronka veekihist.
- Puurkaevu ehitamise järgselt võivad puurkaevu kasutada järgmised aiandusühistud: Gvozdika, Elektron, Kiire Laine, Ikrinka, Landõš, Viktoria aiamaad, Narva Žasmiin, Medital, Teine Noorus, Volna, Anil, Jantar, Gamma. Käesolev loetelu ei ole ammendav ning puurkaevu kasutamise täpne kord ja ulatus määratakse kindlaks eraldi sõlmitava võlaõigusliku lepinguga (koostööleping). 

- Hoonestaja on kohustatud hiljemalt ühe aasta jooksul hoonestusõiguse seadmise lepingu sõlmimisest arvates välja ehitama puurkaevu kuni Kambriumi-Vendi Voronka veekihini. 

- Kulud, mis on seotud puurkaevu ja seda teenindavate rajatiste hoolduse, remondiga ja muude vajalike toimingutega, kannab AÜ Gvozdika. Kolmandatele isikutele ja keskkonnale kahju tekitamise riskid on AÜ Gvozdika kanda.  

- Hoonestusõiguse võõrandamine on võimalik ainult aiandusühistu Gvozdika eelneval nõusolekul. 

- Hoonestusõiguse võõrandamise puhul omab aiandusühistu Gvozdika ostueesõigust. 

- Hoonestusõiguse seadmise lepingu tähtaja möödumisel (ja selle pikendamata jätmisel) muutuvad hoonestusõiguse oluliseks osaks olevad ehitised/rajatised kinnisasja oluliseks osaks. Sellisel juhul tekib Hoonestajal õigus nõuda nimetatud rajatiste/ehitiste turuväärtuse hüvitamist kinnisasja oluliseks osaks saamise aja seisuga. Turuväärtus määratakse kindlaks poolte vahelise kokkuleppega. Kokkuleppe saavutamata jätmise korral valivad pooled hindaja, kes määrab nimetatud ehitiste/rajatiste turuväärtuse. 

- Hoonestaja poolt puurkaevu ehitamise kohustuse rikkumise korral  on aiandusühistul Gvozdika õigus nõuda nõusolekut hoonestusõiguse enda nimele kandmiseks (omanikule langemine). Sellisel juhul hüvitab aiandusühistu Gvozdika Hoonestajale hoonestusõiguse alusel juba ehitatud/rajatud esemete turuväärtuse. Aiandusühistul Gvozdika on õigus nõuda nõusolekut hoonestusõiguse enda nimele kandmiseks Hoonestaja olulise lepingurikkumise puhul etteteatamistähtajaga 4 (neli) kuud. Nimetatud etteteatamistähtaeg on ühtlasi täiendava tähtaja andmine rikutud kohustuste täitmiseks. 

- Hoonestajal on ostueesõigus hoonestusõigusega koormatud kinnistu võõrandamise korral.

- Hoonestajal on õigus igal ajal hoonestusõigusega koormatud kinnistu välja osta. Väljaostuõiguse realiseerimisel on Hoonestaja kohustatud hüvitama kinnistu omanikule kinnistu hariliku väärtuse. Kinnistu turuväärtus ei sisalda hoonestusõiguse alusel ehitatud/rajatud esemete väärtust. Turuväärtus lepitakse poolte vahel kokku. Kokkuleppe saavutamata jätmise korral valivad pooled hindaja, kes määrab nimetatud ehitiste/rajatiste turuväärtuse. 

3.2. Narva linn kannab hoonestusõiguse seadmisega seotud kulud (notaritasu ja riigilõiv).

3.3. Volitada linnapead Tarmo Tammiste´t allkirjastama Narva linna nimel hoonestusõiguse seadmise notariaalselt tõestatud leping.

4.
RAKENDUSÄTTED

4.1. Käesolev otsus jõustub selle teatavakstegemisest.

4.2. Otsust võib vaidlustada Tartu Halduskohtu Jõhvi kohtumajja 30 kalendripäeva jooksul arvates otsuse teatavakstegemisest. 

